Læder  er et materiale fremstillet ved bearbejdning af  købet . Læder har været brugt til beklædning og til møbelproduktion med mere i århundreder.
Til læderproduktion spaltes en hud i op til fire eller flere lag hvoraf det yderste kaldes narvlæder der som regel er den mest eksklusive kvalitet. Læder findes i et utal af forskellige typer såsom:  Anilin , som er læder indfarvet med anilin men på en måde så man kan se læderets overfladestruktur.  Semianilin , som er indfarvet læder der tillige har fået en form for overfladebeskyttelse/korrigering. Dækfarvet læder , som er læder der er indfarvet så kraftigt, at det ikke længere er muligt at se læderets struktur. Kernelæder , som er læder der kun er garvet og meget tykt men ikke efterfølgende overfladebehandlet eller indfarvet. Vegetabilsk læder , i garvningsprocessen er der anvendt naturlige garvestoffer og det er ligesom kernelæder ikke efterfølgende behandlet. Vegetabilsk læder er det klassiske møbellæder .  Ruskind , som er bagsiden af skind dvs. den del af skindet der vendte ind mod kødet; det har en ru overflade. Nubuck , som fremstilles af oversiden af læder der efter garvning og farvning slibes så det får en overflade der ligner ruskind. Spalt , som er de stykker læder der er opnået efter spaltning af en hud. Bycastlæder , som er spalt der er påført et lag polyeurethan .  Pels , som er skind med hår på. Nappa , som er glat skind.